ཀྲའོ་ལེ་ཅིས།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་བུད་མེད་དང་བུད་མེད་ལས་དོན་ཐད་ལ་གནང་བའི་གལ་ཆེའི་རྣམ་བཤད་ཀྱིས་དུས་རབས་གསར་པའི་བུད་མེད་ཀྱི་བྱ་གཞག་དང་བུད་མེད་མཉམ་འབྲེལ་ལྷན་ཚོགས་ཀྱི་ལས་དོན་ལ་གཞི་རྩའི་གཞི་འཛིན་ས་མཁོ་འདོན་གནང་ཡོད།ཏང་གི་ཚོགས་ཆེན་བཅུ་དགུ་པའི་ནང་བཏོན་པའི་བརྗིད་ཆེའི་འཆར་འགོད་མངོན་འགྱུར་བྱེད་པར་བུད་མེད་ཚུད་པའི་ཀྲུང་ཧྭ་བུ་ཕྲུག་ཡོངས་ཀྱིས་ཐུན་མོང་ཐོག་འབད་བརྩོན་བྱེད་དགོས།རྒྱ་ཆེའི་བུད་མེད་ནས་ཕུགས་བསམ་གྱི་འདུ་ཤེས་བརྟན་པོའི་ཐོག་ནས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་ལག་ལེན་པ་དང་།དུས་རབས་གསར་པར་བྱས་རྗེས་འཇོག་མཁན་དང་རླབས་ཆེའི་བྱ་གཞག་གཏོད་མཁན།རྣམ་པ་གསར་པ་མངོན་པ་དང་ཤེས་དཔལ་དར་སྲོལ་གྱི་དར་སྤེལ་བ།རྒྱང་སྐྱོད་གསར་པར་སྐྱོད་མཁན་དང་ཕུགས་བསམ་འཚོལ་རྙེད་བྱེད་ཕོད་པའི་འབད་འཐབ་པ་བཅས་བྱས་ཏེ།ལོ་བརྒྱ་ཐམ་པ་གཉིས་ཀྱི་འབད་འཐབ་དམིགས་འབེན་མངོན་འགྱུར་བྱ་རྒྱུ་དང་།ཀྲུང་ཧྭ་མི་རིགས་ཀྱི་རླབས་ཆེའི་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་ཆེད་ལེགས་སྐྱེས་དེ་བས་ཆེ་བ་འབུལ་དགོས་ཞེས་གསུངས་ཡོད་པ་རེད།